Kõik eeltoodu ja palju sedagi, mis siinkohal ütlemata jääb, teevad Pentax K20D ihaldusväärseks kaaslaseks igale tõsisele fotohuvilisele. Nagu ka Pentax K10D, ei ole see küll ehk parim valik päris algajale või inimesele, kes tahab vaid nupule vajutada. Kuigi mõlema kaamera programmrežiimid on võimekamad, kui lihtsamatel mudelitel, võib seadistusvõimaluste rohkus sellise kasutaja lihtsalt segadusse ajada. Seda enam, et Pentax pakub kohe-kohe uudistoote ka spetsiaalselt neile - K200D, mis  paljukiidetud K10D'legi paljus alla ei jää.